  Майя Бывальцева Удмуртилэн каткылдытӥсь тӧрлыкезлэсь Федераци Кенеше сенаторен быръемен валче Юрий Фёдоров улосвыллэн Кун Кенешысьтыз депутатлэн ужоскетэзлэсь куштӥськиз. Сыӵе пумкылъян кутэмын вал туннэ, 2-тӥ коньывуонэ, элькун парламентлэн нырысетӥ сессиезлэн куинетӥ кенешоназ. Со понна куаразэс сётӥзы 48-эз калыкен быръемъёс. Юрий Фёдоров одӥг мандатъем округъя быръемын вал бере, кин вуоз солэн интыяз Кун Кенеше, тодмо луоз вуоно арын ватсаса быръёнъёсын. Ватсалом, Федераци Кенешын Удмуртилэсь кыкетӥез сенатор луиз Россотрудничестволэн азьвыл кивалтӥсез Любовь Глебова. Тегъёс: Политика Ижкар Удмуртия КунКенеш ФедерациКенеш  